**lumea se învârte-n jurul meu**

*Vasile Andreica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

lumea se învârte-n jurul meu

nu mi-e clar a cui mișcare este

tot ce am trăit pare-o poveste

scrisă-n cronicile unui zeu

invizibil și atotșăgalnic

ce își joacă-n mine psihodrama

deghizat într-un copil zburdalnic

zăpăcit de chipul dat de mama

învățat din fașă cu minciuna

iar de-atunci își caută întruna

liniștea prin clipe risipită

consumând deplin orice ispită

și privind ciudatul carusel

dragoste și sens îi dă doar el.